கேள்வி: ஐபாட் 2 பற்றி நீங்கள் என்ன அறிந்துள்ளீர்கள்?
பதில்: ஐபாட் 2 (iPad 2) என்பது ஆப்பிள் இன்க் நிறுவனத்தினால் வடிவமைக்கப்பட்டு, விற்பனை செய்யப்படும் பட்டிகைக் கணனி ஆகும். முதல் ஐபாட் உடன் ஒப்பிடும் போது ஐபாட் வரிசையின் இரண்டாவதான இந்த பட்டிகைக் கணனி இரட்டை கோர் ஏ 5 செயலியுடன் இலகுவான கட்டமைப்பை கொண்டது. பேஸ்டைம் காணொளி அழைப்புகளுக்காக விஜிஏ முன் புகைப்பட கருவியையும், 720பி பின்புற புகைப்பட கருவியையும் கொண்டதாக வடிவமைக்கப்பட்டது. இந்த சாதனம் 16 ஜிபி, 32 ஜிபி, 64 ஜிபி ஆகிய மாறுபட்ட சேமிப்பு திறன்களிலும், ஒய்-பை அல்லது ஒய்-பை மற்றும் செல்லிடம் ஆகிய மாறுப்பட்ட இணைப்புகளிலும் கிடைக்கின்றது. அனைத்து விதமான ஐபாட்களும் கறுப்பு, வெள்ளை ஆகிய முன் வண்ணத்தில் கிடைத்தது. இந்த சாதனம் 2011 ஆம் ஆண்டில் மார்ச்சில் வெளியிடப்பட்டது. 2012 ஆம் ஆண்டு மார்ச் இல் ஐபாடின் 3 வது தலைமுறை வெளியானதும் இரண்டு இணைப்பு விருப்பங்களுடனும், இரண்டு முன் வண்ண விருப்பங்களுடன் 16 ஜிபி சேமிப்புத்திறனைக் கொண்ட ஐபாட்கள் மட்டுமே கிடைத்தது. இந்த சாதனம் பல்வேறு வலைப்பதிவுகள் மற்றும் வெளியீடுகளிலிருந்து நேர்மறையான வரவேற்பைப் பெற்றது. புதிய ஆப்பிள் ஏ 5சிப் போன்ற வன்பொருள் மேம்பாட்டிற்காக பாராட்டப்பட்டாலும், ஐபாட் 2 மற்றும் ஐஓஎஸ் மீதான மென்பொருள் கட்டுப்பாடு பொதுவாக பல்வேறு தொழில்நுட்ப வர்ணனையாளர்களிடமிருந்து விமர்சனங்களை பெற்றது. இந்த சாதனம் அதன் முதல் மாத விற்பனையில் 2.4–2.6 மில்லியனும், 2011 ஆம் ஆண்டின் மூன்றாம் காலாண்டில் 11.12 மில்லிய 2011 மூன்றாம் காலாண்டிலும் விற்கப்பட்டது.
கேள்வி: ஐபாட் 2 - புகார்கள் என்பது என்ன?
பதில்: சில ஐபாட் 2 பயனர்கள் iOS 8 ஐ இயக்கும் போது செயல்திறன் சிக்கல்களுக்காக புகாரளித்தனர். IOS 8.1.1 புதுப்பிப்பில் ஐபாட் 2 மற்றும் ஐபோன் 4 எஸ் ஆகியவற்றில் ஆப்பிள் செயல்திறனை மேம்படுத்தியது. இருப்பினும் இந்த 2 சாதனங்களும் அவற்றுக்கு பிறகு வெளிவந்த சாதனங்களைப் போல வேகமாக இயங்கவில்லை.
கேள்வி: ஐபாட் 2 - வணிக வரவேற்பு குறித்து விரிவாக சொல்லுங்கள்.
பதில்: வெளியீட்டின் முதல் வார இறுதியில், ஒரு மில்லியனுக்கும் அதிகமாக இந்த சாதனங்கள் விற்கப்பட்டன. வெளியான முதல் இரண்டு வாரங்களில் சுமார் 12,000 ஐபாட்கள் ஏல தளமான ஈபேயில் விற்கப்பட்டன. ஐபோன் 4 எஸ் வெளியிடப்பட்டபோது ​​மூன்றாம் தலைமுறை ஐபாட் பற்றிய வதந்திகள் ஐபாட் 2 விற்பனையில் சரிவை ஏற்படுத்தின. 2011 ஆம் ஆண்டின் நான்காம் காலாண்டில் வெளியிடப்பட்ட அதிகாரப்பூர்வ புள்ளிவிவரங்களின் படி மூன்றாம் காலாண்டில் 11.4 மில்லியன் ஐபாட்கள் விற்கப்பட்டன.